Diari Oficial de la Generalitat Valenciana


Sumari del DOGV 9684, del 15-09-2023 (2023/9458)

Extracte de la Resolució de 12 de setembre de 2023, de la Conselleria d'Hisenda, Economia i Administració Pública, per la que es convoca una beca per a la realització de pràctiques professionals en la Direcció General de Fons Europeus de la Conselleria d'Hisenda, Economia i Administració Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9684

Data del DOGV
:   15-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9458


Data del document
:   12-09-2023

Organisme emissor


Tipus de document
:   Extracte

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * ajuda pública

Extracte de la Resolució de 12 de setembre de 2023, de la Conselleria d'Hisenda, Economia i Administració Pública, per la que es convoca una beca per a la realització de pràctiques professionals en la Direcció General de Fons Europeus de la Conselleria d'Hisenda, Economia i Administració Pública. [2023/9458]  
BDNS (identif.): 716483.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/716483  
  
Primer. Persones beneficiàries  
Persones que tinguen la nacionalitat espanyola o la condició de nacional d'un estat membre de la Unió Europea (que hauran d'acreditar coneixements suficients en alguna de les llengües oficials de la Comunitat Valenciana) que no siguen majors de 35 anys i estiguen en possessió del títol oficial que s'especifica en l'objecte de la beca, sense que haja transcorregut més de cinc anys des de la conclusió dels estudis conduents a la seua obtenció.  
Se 'exclouen qui haja gaudit de beques de pràctiques professionals en la Generalitat per un període igual o superior a 36 mesos. Tampoc podran optar a aquestes beques qui, en el moment de publicar-se la convocatòria, estiguen disfrutant d'una altra beca de pràctiques professionals en la Generalitat, llevat dels següents casos:  
a) Que es concórrega a la mateixa beca que ja s'està disfrutant, per haver sigut obtinguda en una convocatòria anterior.  
b) Que falten menys de dos mesos per a la finalització de la beca de què disfruten les persones sol·licitants, en la data de finalització del termini de presentació de sol·licituds.  
  
Segon. Objecte  
Convocatòria d'una beca per a completar la formació de persones joves titulades universitàries, mitjançant la realització de pràctiques professionals, durant els exercicis 2023 i 2024, en les dependències de la Direcció General de Fons Europeus, de la Conselleria d'Hisenda, Economia i Administració Pública, en matèries relacionades amb l'Administració Pública amb especial èmfasi en tasques relacionades amb els programes operatius de la Comunitat Valenciana en el Servei d'Anàlisi, Ordenació i Suport Tècnic a Procediments dels Programes Operatius de la Direcció General de Fons Europeus.  
  
Tercer. Bases reguladores  
Ordre 7/2017, de 9 d'agost, de la Conselleria d'Hisenda, Economia i Administració Pública, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic (DOGV 8116, 30.08.2017).  
  
Quart. Dotació pressupostària  
1. La dotació màxima total de les beques per a l'exercici 2023, és de 14.630 euros.  
2. La quantia bruta mensual de cada beca serà de 1.219,16 euros.  
Aquesta quantitat haurà d'augmentar-se, si es el cas, aplicant-li el percentatge de l'increment del gasto del sector públic que s'aprove en els pressupostos generals de l'Estat per a l'exercici 2023. Sobre l'import brut mensual de la beca, es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social.  
  
Cinqué. Termini de presentació de les sol·licituds  
El termini de presentació de les sol·licituds serà de 20 dies hàbils a comptar de l'endemà de la publicació del present extracte en el Diari Oficial de la Generalitat Valenciana.  
  
  
Sisé. Altres dades  
1. Sol·licituds: s'hauran de presentar per via electrònica en la seu electrònica de la Generalitat (https://sede.gva.es)  
2. Les persones interessades hauran de presentar, junt amb la sol·licitud, únicament un currículum amb la informació que s'especifica en la convocatòria.  
3. El procés de selecció consta de dues fases: una primera de valoració de mèrits i una altra d'entrevista.  
Passaran a la fase d'entrevista les persones que hagen obtingut les quinze millors puntuacions.  
  
València, 12 de setembre de 2023.- El sotssecretari (p. d. R 08.06.2022; DOGV 9360, 13.06.2022): Carlos Pablo Gracia Calandín.